จดใช้กัญชากับสภากาชาดฯต้องขอ อย.ด้วย
ยันช่วงรอยต่อผู้ป่วยมีของใช้แน่ แจงเข้าบัญชียาหลักฯได้ต้องมีคุณภาพ,นพ.สุรโชค ต่างวิวัฒน์ รองเลขาธิการคณะกรรมการอาหารและยา (อย.) เปิดเผยว่า ตามที่มีคณะทำงานภายใต้สภากาชาดไทยได้จัดทำโปรแกรมสำเร็จรูปเพื่อรับแจ้งครอบครองกัญชา ซึ่งสิ้นสุดพร้อมกับการแจ้งครอบครองกับ อย.และสำนักงานสาธารณสุขจังหวัด (สสจ.) เมื่อวันที่ 21 พ.ค.ที่ผ่านมา แต่มีบางส่วนที่ส่งเอกสารครบ 3 อย่าง คือ บัตรประชาชน หลักฐานการครอบครองผลิตภัณฑ์กัญชา และใบรับรองการเจ็บป่วย และบางส่วนที่ส่งเอกสารไม่ครบจากการแจ้งครอบครองผ่านสภากาชาด ยังไม่มีตราประทับรับรองจาก อย. ดังนั้น ตั้งแต่วันที่ 10 มิ.ย.ไปอีก 2 สัปดาห์ อย.ได้เปิดโอกาสให้ผู้ที่แจ้งครอบครองผ่านสภากาชาดฯ ที่ส่งเอกสารครบ 3 อย่าง นำใบรับรองจากสภากาชาดมายื่นต่อ อย.และหากไม่สะดวกเดินทางมาที่ อย.ก็ให้ส่งเอกสารมาที่อีเมล ,cannabisreport@fda.moph.go.th,  พร้อมระบุที่อยู่ด้วย เพราะ อย.จะต้องปรินต์มาลงตราประทับและส่งกลับไปให้ตามที่อยู่ ที่ทำเช่นนี้ก็เพื่อเป็นการอำนวยความสะดวกให้ประชาชน ทั้งนี้ ของกลางจากคณะกรรมการป้องกันและปราบปรามยาเสพติด (ป.ป.ส.) น่าจะเพียงพอให้ผู้ป่วยในระยะรอยต่อนี้,ด้าน นพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.) กล่าวว่า การพิจารณาให้สิทธิประโยชน์ด้านยาแก่ผู้ที่อยู่ในสิทธิหลักประกันสุขภาพแห่งชาติจะดำเนินการได้หากยาชนิดนั้นถูกบรรจุไว้ในบัญชียาหลักแห่งชาติ ดังนั้น กรณีของน้ำมันกัญชาหากมีบรรจุในบัญชียาหลักฯ ผู้ป่วยก็จะสามารถได้รับสิทธิประโยชน์นี้,นพ.ปราโมทย์ เสถียรรัตน์ รองอธิบดีกรมการแพทย์แผนไทยและการแพทย์ทางเลือก กล่าวว่า การจะเสนอตำรับยาไทยชนิดใดเข้าสู่บัญชียาหลักแห่งชาติไม่ใช่เรื่องง่าย ต้องมีผลการศึกษาวิจัยที่เพียงพอและเก็บกลุ่มตัวอย่างผู้ป่วยที่ใช้ยาชนิดนั้นมากกว่า 2-3 พันราย โดยจะต้องเป็นการดำเนินการในคนไทยเพราะยานั้นจะต้องมาใช้กับคนไทย นอกจากนั้นจะต้องมีการตรวจสอบคุณภาพมาตรฐานการผลิตอย่างละเอียดรอบคอบ.
นพ.สุรโชค ต่างวิวัฒน์ รองเลขาธิการคณะกรรมการอาหารและยา (อย.) เปิดเผยว่า ตามที่มีคณะทำงานภายใต้สภากาชาดไทยได้จัดทำโปรแกรมสำเร็จรูปเพื่อรับแจ้งครอบครองกัญชา
สุรโชค ต่างวิวัฒน์,กัญชา,บัญชียาหลัก,ศักดิ์ชัย กาญจนวัฒนา,น้ำมันกัญชา,ปราโมทย์ เสถียรรัตน์,ตำรับยาไทย,สุขภาพ